1.  ปัจจัยความเสี่ยง

    ลักษณะธุรกิจของบริษัทฯ ปัจจัยความเสี่ยงที่อาจเกิดขึ้น
    แนวโน้มหรือความเป็นไปได้ที่จะเกิดความเสี่ยง เป็นดังนี้ คือ

1.1 ความเสี่ยงในการประกอบธุรกิจ

  นับตั้งแต่ช่วงที่เกิดภาวะวิกฤตเศรษฐกิจปี พ.ศ.2540 เป็นต้นมา
  ธุรกิจพัฒนาอสังหาริมทรัพย์เป็นธุรกิจหนึ่งที่มีความเสี่ยงในการประกอบธุรกิจค่อนข้างสูง
  เนื่องจากเป็นธุรกิจที่จำเป็นต้องอาศัยฐานเงินลงทุนจำนวนมากซึ่งมาจากการกู้ยืมเป็นส่วนใหญ่
  ทำให้มีภาระดอกเบี้ยจ่ายจำนวนมาก
  อีกทั้งยอดขายที่คาดว่าจะเกิดขึ้นยังต้องอาศัยแรงซื้อจากผู้บริโภคที่ตั้งอยู่บนพื้นฐานของรายได้ในอนาคต
  ซึ่งขึ้นอยู่กับอัตราการขยายตัวทางเศรษฐกิจของประเทศเป็นสำคัญ โดยในช่วงปี พ.ศ. 2545
  ภาวะเศรษฐกิจโดยรวมของประเทศไทยเริ่มมีสัญญาณการฟื้นตัวที่ดีขึ้น
  ประชาชนมีรายได้ที่มั่นคงมากขึ้น
  อัตราดอกเบี้ยเงินฝากและเงินกู้อยู่ในระดับต่ำทำให้ประชาชนเริ่มกลับมาซื้อที่อยู่อาศัยโดยเฉพาะบ้านเดี่ยว
  ทำให้ผู้ประกอบการที่ผ่านการปรับปรุงโครงสร้างหนี้แล้วมีรายได้ที่เพิ่มขึ้น
  ซึ่งทำให้สามารถลดความเสี่ยงในการประกอบธุรกิจได้มากขึ้น

1.2 ความเสี่ยงทางด้านต้นทุนโครงการ

 ความเสี่ยงทางด้านต้นทุนโครงการ มีปัจจัยหลักมาจากต้นทุนค่าก่อสร้างที่สูงขึ้นในช่วง 2-3 ปีที่ผ่านมา

ทำให้ราคาวัสดุก่อสร้างมีการปรับตัวสูงขึ้น ค่าจ้างผู้รับเหมาที่สูงขึ้น ทำให้ต้นทุนโครงการสูงขึ้น ในปี พ.ศ. 2545 บริษัทฯไม่ได้รับผลกระทบจากต้นทุนโครงการที่สูงขึ้นมากนักเนื่องจากบริษัทฯได้มีการก่อสร้างโครงการแล้วเสร็จ

1.3 ความเสี่ยงทางด้านการเงิน

  ผลกระทบจากภาวะวิกฤตเศรษฐกิจตั้งแต่ปี พ.ศ. 2540
  ที่ผ่านมายังคงส่งผลกระทบต่อการให้สินเชื่อแก่ผู้ประกอบการพัฒนาอสังหาริมทรัพย์อยู่
  แต่สถานการณ์เริ่มมีทิศทางที่ดีขึ้นจากการที่บริษัทผู้ประกอบการพัฒนาอสังหาริมทรัพย์มีการปรับปรุงโครงสร้างหนี้ใหม่ทำให้มีศักยภาพในการกู้เงินเพื่อนำมาใช้ในการพัฒนาโครงการใหม่ๆได้อย่างต่อเนื่อง
  ตลอดจนภาระดอกเบี้ยจ่ายก็ลดลงเนื่องจากอัตราดอกเบี้ยในตลาดยังคงอยู่ในระดับต่ำ
  การพัฒนาโครงการของบริษัทในปี พ.ศ. 2545
  ไม่มีความจำเป็นต้องใช้เงินทุนจำนวนมากเนื่องจากโครงการของบริษัทได้มีการก่อสร้างแล้วเสร็จ
  อีกทั้งบริษัทฯกำลังอยู่ระหว่างกระบวนการปรับปรุงโครงสร้างหนี้และการฟื้นฟูกิจการซึ่งหลังจากดำเนินการแล้วเสร็จจะทำให้บริษัทฯสามารถเพิ่มช่องทางการระดมทุนได้อีก

  1.4 ความเสี่ยงจากอัตราดอกเบี้ย

  ความเสี่ยงจากอัตราดอกเบี้ยนี้เกิดขึ้นจากความผันผวนของอัตราดอกเบี้ยในตลาดในอนาคต
  ซึ่งจะส่งผลกระทบต่อผลการดำเนินงานและกระแสเงินสดของบริษัทและบริษัทย่อย
  บริษัทฯและบริษัทย่อยมีความเสี่ยงจากอัตราดอกเบี้ยเนื่องจากมีเงินฝากกับสถาบันการเงิน
  เงินให้กู้ยืมแก่ลูกหนี้อื่น เงินให้กู้ยืมแก่กิจการที่เกี่ยวข้องกัน
  เงินเบิกเกินบัญชีและเงินกู้ยืมจากสถาบันการเงิน
  เงินกู้ยืมจากวงเงินเลตเตอร์ออฟเครดิตและเงินกู้ยืมจากกิจการที่เกี่ยวข้องกัน
  เนื่องจากสินทรัพย์และหนี้สินทางการเงินดังกล่าวส่วนใหญ่จัดอยู่ในประเภทระยะสั้น
  บริษัทฯและบริษัทย่อยจึงมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

  1.5 ความเสี่ยงจากอัตราแลกเปลี่ยนเงินตราต่างประเทศ

  บริษัทฯและบริษัทย่อยมีความเสี่ยงจากอัตราแลกเปลี่ยนเงินตราต่างประเทศเนื่องจากบริษัทฯและบริษัท

  ย่อยมีเงินกู้ยืมแก่บริษัทที่เกี่ยวข้องกัน ลูกหนี้อื่น ผู้รับเหมา เงินกู้ยืมและหุ้นกู้แปลงสภาพ
  เป็นสกุลเงินต่างประเทศ
  นอกจากนี้บริษัทฯยังมีความเสี่ยงจากการที่มีเงินลงทุนในบริษัทย่อยในต่างประเทศซึ่งบริษัทฯและบริษัทย่อยมิได้ทำสัญญาป้องกันความเสี่ยงไว้

  ณ วันที่ 31 มีนาคม 2546
  บริษัทฯและบริษัทย่อยมีหนี้สินที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนเป็นจำนวน
  915 ล้านเหรียญสหรัฐฯ

1.6 ความเสี่ยงของบริษัทฯในการฟื้นฟูกิจการ

  บริษัทฯได้ทำการปรับปรุงโครงสร้างหนี้โดยเข้าสู่กระบวนการฟื้นฟูกิจการผ่านศาลล้มละลายกลาง
  โดยบริษัทฯเข้าสู่กระบวนการฟื้นฟูกิจการตั้งแต่ต้นปี พ.ศ. 2545 โดยมีรายละเอียดดังต่อไปนี้

วันที่ 22 มกราคม 2545 บริษัทฯได้ยื่นขอฟื้นฟูกิจการต่อศาลล้มละลายกลาง

  วันที่ 18 กุมภาพันธ์ 2545 ศาลล้มละลายกลางได้มีคำสั่งให้ฟื้นฟูกิจการของบริษัทฯ
  และได้แต่งตั้งบริษัท ธนายง แพลนเนอร์ จำกัด ให้เป็นผู้ทำแผน

  วันที่ 22 เมษายน 2546 ที่ประชุมเจ้าหนี้ ได้ลงมติเห็นชอบแผนฟื้นฟูกิจการของบริษัทฯ

  ปัจจุบัน อยู่ระหว่างรอการอนุมัติแผนฟื้นฟูกิจการจากศาลล้มละลายกลาง

  ในการฟื้นฟูกิจการของบริษัทฯมีขั้นตอนสำคัญ 2 ขั้นตอน ดังต่อไปนี้

1)  การเพิ่มทุนและการปรับโครงสร้างทุน

  บริษัทฯจะดำเนินการลดทุนจดทะเบียนและทุนที่เรียกชำระแล้ว
  โดยลดจำนวนหุ้นสามัญที่เรียกชำระแล้ว จากจำนวนหุ้น 367,746,840 หุ้น เป็น 5,931,400
  หุ้น ในอัตรา 62 หุ้นเดิมต่อ 1 หุ้นใหม่ จากนั้นบริษัทฯจะดำเนินการเพิ่มทุนจดทะเบียนอีก
  142,353,600 หุ้นในราคาหุ้นละ10 บาท โดยเป็นการออกให้แก่ผู้ร่วมทุนใหม่จำนวน
  127,525,100 หุ้น และให้แก่เจ้าหนี้จำนวน 14,828,500 หุ้น
  ซึ่งเป็นส่วนหนึ่งของการแปลงหนี้เป็นทุน ดังนั้นบริษัทฯจะมีโครงสร้างผู้ถือหุ้นใหม่ ดังนี้
  ผู้ร่วมทุนใหม่จะเป็นผู้ถือหุ้นรายใหญ่ของบริษัทฯด้วยอัตราถือหุ้นร้อยละ 86
  เจ้าหนี้จะถือหุ้นด้วยอัตราร้อยละ 10 และผู้ถือหุ้นเดิมจะถือหุ้นด้วยอัตราร้อยละ 4
  ของทุนที่ปรับโครงสร้างแล้วทั้งหมด

  ข) การปรับโครงสร้างหนี้

เจ้าหนี้มีหลักประกัน

1)  ภาระหนี้ของเจ้าหนี้โครงการที่มีที่ดินเป็นหลักประกันหลักจะชำระให้หมดภายในสิ้นสุดปีที่ 5
    และในระหว่างนั้นบริษัทฯจะมีการชำระดอกเบี้ยทุกเดือนด้วยอัตราดอกเบี้ยตามที่ระบุไว้ในแผนฟื้นฟูกิจการ

2)  ภาระหนี้เงินต้นที่มีใบหุ้นเป็นหลักประกันหลักจะชำระให้หมดภายในสิ้นสุดปีที่ 5
    และในระหว่างนั้นบริษัทฯจะมีการชำระดอกเบี้ยทุก 6
    เดือนด้วยอัตราดอกเบี้ยตามที่ระบุไว้ในแผนฟื้นฟูกิจการ

3)  ภาระหนี้เงินต้นที่มีหลักประกันเป็นสินทรัพย์รอง บริษัทฯจะตีโอนทรัพย์สินของบริษัทฯเพื่อชำระหนี้
    และตีโอนทรัพย์สินของบริษัทย่อยแก่ “ บริษัทเฉพาะกิจ ”
    ที่ถือหุ้นโดยเจ้าหนี้ที่มีหลักประกันเป็นสินทรัพย์ดังกล่าว
    และจะขายสินทรัพย์ของบริษัทย่อยดังกล่าวภายในสิ้นสุดปีที่ 5
    ซึ่งเงินได้สุทธิจากการบริหารจัดการสินทรัพย์ดังกล่าวและการโอนขายสินทรัพย์ดังกล่าวหลังหักค่าใช้จ่ายจะมานำมาชำระแก่เจ้าหนี้ตามสัดส่วนการถือหุ้นในบริษัทเฉพาะกิจดังกล่าว

4)  ภาระหนี้เงินต้นและดอกเบี้ยที่เหลือจะได้รับการปฎิบัติเหมือนเจ้าหนี้ไม่มีประกัน

  เจ้าหนี้ไม่มีประกัน

1)  เจ้าหนี้จะได้รับชำระหนี้เป็นเงินสดด้วยอัตราร้อยละ 5 ของเงินต้น

2)  เจ้าหนี้จะได้รับการแปลงหนี้เป็นทุนด้วยอัตราร้อยละ 0.6 ของเงินต้น

3)  เจ้าหนี้จะปลดหนี้ในส่วนของเงินต้นและดอกเบี้ยที่เหลือทั้งหมด

  ความเสี่ยงที่อาจมีผลต่อความสำเร็จในการดำเนินการตามแผน มีดังนี้

1)  ความล้มเหลวในการดำเนินการตามเงื่อนไขข้อหนึ่งข้อใดตามที่ระบุไว้ในแผน

2)  ความล่าช้าในการฟื้นตัวทางเศรษฐกิจ โดยเฉพาะการฟื้นตัวของธุรกิจอสังหาริมทรัพย์

3)  ไม่สามารถหาผู้ร่วมทุนรายใหม่ได้ และ

4)  ไม่สามารถโอนทรัพย์ชำระหนี้ให้แก่เจ้าหนี้กลุ่ม 1 หรือบริษัทเฉพาะกิจ

  1.7
  ความเสี่ยงของบริษัทฯที่อยู่ในข่ายอาจถูกเพิกถอนจากการเป็นบริษัทจดทะเบียนในตลาดหลักทรัพย์แห่งประเทศไทย

เมื่อวันที่ 9 กรกฎาคม 2544 ตลาดหลักทรัพย์แห่งประเทศไทยได้ประกาศให้บริษัทฯเข้าเกณฑ์อาจถูกเพิก

  ถอนจากการเป็นหลักทรัพย์จดทะเบียน
  และให้บริษัทฯจัดทำแผนตามเกณฑ์การฟื้นฟูกิจการของตลาดหลักทรัพย์
  เพื่อให้บริษัทฯพ้นเหตุแห่งการถูกเพิกถอนจากการเป็นหลักทรัพย์จดทะเบียน
  อย่างไรก็ตามเพื่อให้เป็นไปตามข้อระเบียบและข้อกำหนดของตลาดหลักทรัพย์ฯ
  บริษัทฯได้แต่งตั้งที่ปรึกษาทางการเงินและดำเนินการจัดทำแผนดำเนินการเสนอต่อตลาดหลักทรัพย์ฯ
  พร้อมทั้งรายงานความคืบหน้าของการดำเนินการตามแผนดำเนินการต่อตลาดหลักทรัพย์ฯทุก 3
  เดือน จนกว่าจะพ้นเหตุแห่งการเพิกถอน